open-index/open-wikipedia-markdown huggingface dataset:
কান্দী মহকুমা

**কান্দী মহকুমা** হল ভারতের পশ্চিমবঙ্গ রাজ্যের মুর্শিদাবাদ জেলার একটি মহকুমা। কান্দী পুরসভা এবং কান্দী, খড়গ্রাম, বড়ঞা, ভরতপুর ১ ও ভরতপুর ২ – এই পাঁচটি সমষ্টি উন্নয়ন ব্লক নিয়ে এই মহকুমা গঠিত। এই পাঁচটি ব্লকের অধীনে ৫০টি গ্রাম পঞ্চায়েত আছে। কান্দী মহকুমার সদর কান্দী।
## অঞ্চল
কান্দী পুরসভা ছাড়া কান্দী মহকুমার গ্রামীণ এলাকা পাঁচটি সমষ্টি উন্নয়ন ব্লকের অধীনে মোট ৫০টি গ্রাম পঞ্চায়েতে বিভক্ত। এই মহকুমার অধীনস্থ ব্লকগুলি হল কান্দী, খড়গ্রাম, বড়ঞা, ভরতপুর ১ ও ভরতপুর ২। এই পাঁচটি ব্লকের মধ্যে কোনো শহরাঞ্চল নেই।
## ব্লক
থাম্ব
### কান্দী ব্লক
কান্দী ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল আন্দুলিয়া, হিজোল, কুমারসান্দা, পুরন্দরপুর, গোকর্ণাল, যশহরি, আনুখা ২ ও মহালান্দি ২। ব্লকটি কান্দী থানার অন্তর্গত। ব্লকের সদর কান্দী।
### বড়ঞা ব্লক
বড়ঞা ব্লকের গ্রামীণ এলাকা ১৩টি গ্রাম পঞ্চায়েতে বিভক্ত। এগুলি হল বড়ঞা ১, কল্যাণপুর ২, পাঁচথুপি, সুন্দরপুর, বড়ঞা ২, খড়জুনা, সবলদহ, বিপ্রশেখর, কুলি, সবলপুর, কল্যাণপুর ১, কুরুননরুন ও সাহোরা। ব্লকটি বড়ঞা থানার অধীনস্থ। ব্লকের সদর গ্রাম সালিকা।
### ভরতপুর ১ ব্লক
ভরতপুর ১ ব্লকের গ্রামীণ এলাকা আটটি গ্রাম পঞ্চায়েতে বিভক্ত। এগুলি হল আলুগ্রাম, ভরতপুর, গুনদিরিয়া, সিজগ্রাম, আমলাই, গাড্ডা, জাজান ও তালগ্রাম। ব্লকটি ভরতপুর থানার অধীনস্থ। ব্লকের সদর ভরতপুর।

## আইনসভার কেন্দ্র
পশ্চিমবঙ্গে আইনসভা কেন্দ্রগুলির সীমানা পুনর্নির্ধারণের পর খড়গ্রাম ব্লক এবং বড়ঞা ব্লকের কল্যাণপুর ১ ও ২ গ্রাম পঞ্চায়েতদুটি নিয়ে গঠিত হয়েছে খড়গ্রাম বিধানসভা কেন্দ্র। বড়ঞা ব্লকের অন্যান্য গ্রাম পঞ্চায়েত এবং ভরতপুর ১ ব্লকের গাডদা, গুনদিরিয়া ও জাজান গ্রাম পঞ্চায়েতগুলি নিয়ে গঠিত হয়েছে বড়ঞা বিধানসভা কেন্দ্র। কান্দী ব্লক ও কান্দী পুরসভা নিয়ে গঠিত হয়েছে কান্দী বিধানসভা কেন্দ্র। ভরতপুর ২ ব্লক এবং ভরতপুর ১ ব্লকের অন্যান্য গ্রাম পঞ্চায়েতগুলি নিয়ে গঠিত হয়েছে ভরতপুর বিধানসভা কেন্দ্র। খড়গ্রাম ও বড়ঞা বিধানসভা কেন্দ্রদুটি তফসিলি জাতি প্রার্থীদের জন্য সংরক্ষিত। খড়গ্রাম বিধানসভা কেন্দ্রটি জঙ্গীপুর লোকসভা কেন্দ্রের অন্তর্গত। অন্য তিনটি বিধানসভা কেন্দ্র বহরমপুর লোকসভা কেন্দ্রের অন্তর্গত।

## তথ্যসূত্র

বিষয়শ্রেণী:পশ্চিমবঙ্গের মহকুমা
বিষয়শ্রেণী:মুর্শিদাবাদ জেলার মহকুমা
শাহপরান সরকারি কলেজ, সিলেট

**শাহপরান সরকারি কলেজ** (সিলেটি: ꠡꠣꠢꠙꠞꠣꠘ ꠡꠞꠇꠣꠞꠤ ꠇꠟꠦꠎ) (পূর্বনাম:**গভঃ কমার্শিয়াল ইনস্টিটিউট, সিলেট**) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি সিলেট বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর সিলেট অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।

## ইতিহাস
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'ইউএসএইড'-এর আর্থিক ও কারিগরি সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়। প্রতিষ্ঠানটির পাশেই সিলেট সরকারি টেকনিক্যাল স্কুল ও কলেজ ও সিলেট পলিটেকনিক ইনস্টিটিউট অবস্থিত।

## শিক্ষা কার্যক্রম
এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস স্টাডিজ' (ডিআইবিএস) নামে একটি কর্মমুখী শিক্ষা কোর্স পরিচালনা করা হয়।

## আরও দেখুন
* বাংলাদেশের সাবেক সরকারি কমার্শিয়াল ইনস্টিটিউটের তালিকা।

## তথ্যসূত্র

## বহিঃসংযোগ
* 

বিষয়শ্রেণী:সিলেট জেলার মহাবিদ্যালয়
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:সিলেট শিক্ষা বোর্ডের অন্তর্ভুক্ত কলেজ
সাদা পাকুড়

**সাদা পাকুড়** একটি অতি বৃহৎ পত্র ঝরা বৃক্ষ। আকার-আকৃতিতে বট গাছের মতোই বিশাল ও বিস্তৃত। সাধারণত দক্ষিণ-পূর্ব এশিয়া ও অস্ট্রেলিয়ায় এই গাছ দেখতে পাওয়া যায়। বৃক্ষটির বৈজ্ঞানিক নাম *ficus virens var sublanceolata* এবং ইংরেজি নাম *white fig*. বাংলাদেশ ও এর তৎসংলগ্ন অঞ্চলে এই বৃক্ষ বিরল। চৈত্র-বৈশাখ মাসে এ গাছে পাতা ঝরে গিয়ে নতুন পাতা গজায়। পাতা মসৃণ ও ডিম্বাকৃতি ফলার মতো। গাছটিতে ছোট ছোট গোলাকার সাদা রঙের ফল ধরে। এই ফল পাখির প্রিয় খাবার। সাধারণত এপ্রিল থেকে সেপ্টেম্বর মাসে গাছটিতে ফল ধরে।
## চিত্রশালা

চিত্র:White fig । সাদা পাকুড় 1.jpg|White fig । সাদা পাকুড়
চিত্র:White fig । সাদা পাকুড়.jpg|White fig । সাদা পাকুড়|thumb|200px|right|
চিত্র:White fig । সাদা পাকুড় 3.jpg|White fig । সাদা পাকুড় 3|thumb|200px|right|


## নামকরণের ইতিহাস
গাজীপুর জেলার কালিয়াকৈর উপজেলায় বোয়ালী ইউনিয়নের বাঁশতলী গ্রামে সাম্প্রতিককালে আবিষ্কৃত হয় আনুমানিক ৩০০ বছর বয়সী একটি অচেনা বৃক্ষ। বাংলাদেশ নদী বাঁচাও আন্দোলন এর আমন্ত্রণে বিপন্ন উদ্ভিদ ও প্রানীসংরক্ষণ ফাউন্ডেশন, বাংলাদেশ (ইপ্যাক ফাউন্ডেশন) এর উদ্যোগে ২২ মে, ২০১৫ খ্রিষ্টাব্দে বৃক্ষটির নিচে একটি সভার আয়োজন করা হয়। বৃক্ষটির বিভিন্ন বৈশিষ্ট্য দীর্ঘদিন পর্যালোচনার পর ইপ্যাক ফাউন্ডেশন এর নাম দেয় ‘সাদা পাকুড়’। সভায় অচিন বৃক্ষটির ‘সাদা পাকুড়’ নামকরণ ঘোষণা করেন ইপ্যাক ফাউন্ডেশনের সেক্রেটারী জেনারেল আখতারুজ্জামান চৌধুরী। কালিয়াকৈরের বাঁশতলী গ্রাম ছাড়া বাংলাদেশের অন্য কোথাও এখন পর্যন্ত এই গাছ সম্পর্কে কোন তথ্য পাওয়া যায় নি।

## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:ফাইকাস
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:কুইন্সল্যান্ডের উদ্ভিদ
বাংলাদেশের সাবেক সরকারি কমার্শিয়াল ইনস্টিটিউটের তালিকা

**বাংলাদেশের সরকারি কমার্শিয়াল ইনস্টিটিউটসমূহ** ছিল বাংলাদেশের ১৬টি কারিগরি শিক্ষাপ্রতিষ্ঠান। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  পূর্ব পাকিস্তান সরকার ১৬টি জেলা সদরে গভ. কমার্শিয়াল ইনস্টিটিউট স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা ইউএসএইডের আর্থিক ও কারিগরী সহায়তায় ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়। এই প্রতিষ্ঠানগুলোতে দক্ষ অফিস কর্মী তৈরির লক্ষ্যে শুরুতে ডিপ্লোমা-ইন-কমার্স ও পরবর্তীতে ডিপ্লোমা-ইন-বিজনেস-স্টাডিস (ডিআইবিএস) নামক দুই বছর মেয়াদী কোর্স পড়ানো হতো। এই শিক্ষার্থীদের অফিস-আদালতে স্ট্যানোগ্রাফার, স্ট্যানোটাইপিস্ট, কম্পিউটার অপারেটর, অফিস সহকারী, উচ্চমান সহকারী, হিসাবরক্ষক, ভান্ডার রক্ষক, অফিস সচিব, ব্যক্তিগত সচিব, অভ্যর্থনাকারী হিসেবে নিয়োগ দেওয়া হতো। ইনস্টিটিউটগুলো শুরুতে বিভিন্ন পলিটেকনিক ইনস্টিটিউট সংলগ্ন প্রতিষ্ঠান হিসেবে বাংলাদেশ কারিগরি শিক্ষা বোর্ডের অধীনে ও পরবর্তীতে মাধ্যমিক ও উচ্চ মাধ্যমিক শিক্ষা বোর্ড, ঢাকার অধীনে পরিচালিত হয়েছিল। এছাড়া কয়েকটি ইনস্টিটিউট বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র ছিল। ১২ মে, ২০১৬ সালে এ সকল কমার্শিয়াল ইনস্টিটিউট কে উচ্চ  মাধ্যমিক বিদ্যালয়ে রূপান্তর করে বিজ্ঞান, মানবিক ও ব্যবসায় শিক্ষা বিভাগ খোলার অনুমোদন দিয়ে বিভিন্ন মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয় ও কমার্শিয়াল ইনস্টিটিউটসমূহের নামে পরিবর্তন এনে বিভিন্ন নামকরণ করা হয়।

## নামকরণ
কমার্শিয়াল ইনস্টিটিউটসমূহকে উচ্চ মাধ্যমিক বিদ্যালয় বা কলেজে রূপান্তর করার সাথে এগুলোর নামও পরিবর্তন করা হয়। নামকরণের ক্ষেত্রে "*জেলা নাম* + সরকারি কলেজ"-কে অগ্রাধিকার দেয়া হয়। এই নীতিতে পাবনা সরকারি কলেজ, ফরিদপুর সরকারি কলেজ বগুড়া সরকারি কলেজ, ময়মনসিংহ সরকারি কলেজ, ও খুলনা সরকারি কলেজ এবং যশোর সরকারি কলেজ এর নামকরণ করা সম্ভব হয়। এই নীতিটি কিছু জেলার একই নামে শিক্ষাপ্রতিষ্ঠান থাকায় তা  কার্যকর হয়নি। সেক্ষেত্রে "*জেলার নাম*+ সরকারি সিটি কলেজ" নীতি নির্ধারন করা হয়। এই নীতিতে কুমিল্লা সরকারি সিটি কলেজ, কুষ্টিয়া সরকারি সিটি কলেজ, দিনাজপুর সরকারি সিটি কলেজ ও রংপুর সরকারি সিটি কলেজের নামকরণ হয়। চট্টগ্রামের বাকলিয়া সরকারি কলেজ, ঢাকার মোহাম্মদপুর সরকারি কলেজ, বরিশালের আলেকান্দা সরকারি কলেজ ও ফেনীর মহিপাল সরকারি কলেজ নামকরণ করা হয় এলাকার নামে। অন্য নামে নামকরণ করা হয় সিলেটের শাহপরান সরকারি কলেজ ও রাজশাহীর সরকারি বরেন্দ্র কলেজকে।

পরবর্তীতে কুষ্টিয়া সরকারি সিটি কলেজ এর নাম ভিন্ন একটি প্রতিষ্ঠান কুষ্টিয়া সিটি কলেজের কারণে আবার পরিবর্তন করে কুষ্টিয়া সরকারি সেন্ট্রাল কলেজ করা হয়। খুলনা সরকারি কলেজের নাম পরিবর্তন করে করা হয় সরকারি জয়বাংলা কলেজ। রাজশাহীর সরকারি বরেন্দ্র কলেজের নাম ভিন্ন একটি প্রতিষ্ঠান বরেন্দ্র কলেজের কারণে আবার পরিবর্তন করে শহীদ বুদ্ধিজীবী সরকারি কলেজ।

## তালিকা

## আরও দেখুন
* বাংলাদেশের পলিটেকনিক ইনস্টিটিউটের তালিকা

## তথ্যসূত্র

বিষয়শ্রেণী:বাংলাদেশের মহাবিদ্যালয়
বিষয়শ্রেণী:বাংলাদেশের শিক্ষা সম্পর্কিত তালিকা‎
শুভ্র (চরিত্র)

**শুভ্র** বাংলাদেশের প্রখ্যাত ঔপন্যাসিক হুমায়ূন আহমেদের সৃষ্ট একটি জনপ্রিয় চরিত্র। শুভ্র শুদ্ধতম মানুষ। তার চোখ খুব খারাপ, চোখ থেকে চশমা খুলে ফেললে সে প্রায় অন্ধ; ফলে তার ক্লাসের বন্ধুরা তাকে *কানাবাবা* নামে ডাকে। শুভ্র এর যাত্রা শুরু হয় **সাদা গাড়ি** নামক গল্প থেকে, যদিও ওইখানে সে **শুভ্র** হিসেবে না থেকে **সাব্বির** নামে ছিল। ১৯৯০ থেকে ২০১০ এর মাঝে একে একে শুভ্রকে নিয়ে হুমায়ূন আহমেদের ৬ টি উপন্যাস বের হয়েছে । এর মধ্যে থেকে দারুচিনি দ্বীপ উপন্যাস অবলম্বনে ২০০৭ সালে একটি চলচ্চিত্রও নির্মাণ করা হয়, যাতে শুভ্র চরিত্রে রিয়াজ অভিনয় করেন। প্রতিটা চরিত্রতেই খুব নিখুঁতভাবে একটি নিষ্পাপ সাবলীল বালক ও তার ভাবনা এর বহিঃপ্রকাশ ঘটে।

## গণমাধ্যমে
হুমায়ূন আহমেদের এই জনপ্রিয় চরিত্রটিকে টেলিভিশন ও চলচ্চিত্রের পর্দায় বেশ কয়েকবার নিয়ে আসা হয়েছে। অনেক খ্যাতিমান টেলিভিশন অভিনেতা-অভিনেত্রীরা শুভ্র উপন্যাস-কেন্দ্রিক চলচ্চিত্রে অভিনয় করেছেন। দারুচিনি দ্বীপ (উপন্যাস) অবলম্বনে রচিত চলচ্চিত্র দারুচিনি দ্বীপে রিয়াজ শুভ্র চরিত্রে অভিনয় করেন ।

## শুভ্র-কেন্দ্রিক রচনা

*

**উপন্যাস**

* দারুচিনি দ্বীপ; ISBN 9844040027
* মেঘের ছায়া; ISBN 978-9844460140
* রূপালী দ্বীপ; ASIN B008OPV0VQ
* শুভ্র; ISBN 9848160922
* এই শুভ্র! এই; ISBN 9848682600
* শুভ্র গেছে বনে; ISBN 9848685561

**সমগ্র**

* শুভ্র সমগ্র

## আরও দেখুন
* হুমায়ূন আহমেদ 
* হিমু (চরিত্র)
* মিসির আলি

## তথ্যসূত্র

## বহিঃসংযোগ
* সাহিত্য ডট কম-এ শুভ্র (গল্পের বই)।

বিষয়শ্রেণী:উপন্যাসের চরিত্র
বিষয়শ্রেণী:কল্পকাহিনীর চরিত্র
বিষয়শ্রেণী:কাল্পনিক বাঙালি ব্যক্তি
বিষয়শ্রেণী:হুমায়ূন আহমেদ সৃষ্ট চরিত্র
বিষয়শ্রেণী:কল্পিত বাংলাদেশী
বিষয়শ্রেণী:সাহিত্যে পুরুষ চরিত্র
বিষয়শ্রেণী:চলচ্চিত্রে পুরুষ চরিত্র
ময়মনসিংহ সরকারি কলেজ

**ময়মনসিংহ সরকারি কলেজ, ময়মনসিংহ**  (পূর্বনাম: **গভঃ কমার্শিয়াল ইনস্টিটিউট, ময়মনসিংহ**) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান। ১৯৬৬ সালে তৎকালীন বৃহত্তর ময়মনসিংহ অঞ্চলে সরকারি পর্যায়ে পরিচালিত ব্যবসায় শিক্ষার বিভাগে জ্ঞানার্জনের জন্য প্রতিষ্ঠিত হয়। ২০১৬ সালে এটিকে সাধারণ উচ্চ মাধ্যমিক কলেজে রূপান্তরিত করা হয়। ময়মনসিংহ শহরের শিক্ষাপ্রতিষ্ঠানগুলোর মধ্যে একটি অন্যতম শিক্ষাপ্রতিষ্ঠান।

## ইতিহাস
ময়মনসিংহ সরকারি কলেজের যাত্রা শুরু হয় ১৯৬৬ সালে ময়মনসিংহ পলিটেকনিক ইনস্টিটিউটের অধীন ডিপ্লোমা-ইন-কমার্স (এইচ.এস.সি সমমান) কোর্সের একটি বিভাগ হিসেবে। পরবর্তীতে ১৯৮৪ সালে এটি একটি স্বতন্ত্র শিক্ষা প্রতিষ্ঠানে পরিণত হয় এবং ভাড়া করা ভবনে পাঠদান কার্যক্রম শুরু করে। ১৯৯৯ খ্রিস্টাব্দে কলেজটি ময়মনসিংহ শহরের আকুয়া এলাকায় নিজস্ব চারতলা ভবনে স্থানান্তরিত হয়। ২০১৬ সালে ১২ মে তারিখে মহামান্য রাষ্ট্রপতির আদেশক্রমে প্রতিষ্ঠানটি একটি পূর্ণাঙ্গ সাধারণ কলেজে উন্নীত হয়। বর্তমানে কলেজটিতে বিজ্ঞান, মানবিক ও ব্যবসায় শিক্ষা শাখায় পাঠদান কার্যক্রম চালু রয়েছে।

## শিক্ষা কার্যক্রম

পূর্বে এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস স্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হতো।

বর্তমানে কলেজটি ময়মনসিং শিক্ষা বোর্ডের অধীনে উচ্চমাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিভাগের অধীনে অধ্যয়নের সুযোগ রয়েছে। বিজ্ঞান বিভাগের জন্য আসন সংখ্যা ৩৪০ টি মানবিক বিভাগের জন্য ২৯০টি ও ব্যবসা শিক্ষার জন্য ২৭৫ টি আসনসহ মোট ৯১৫টি আসন রয়েছে।

## ফলাফল
২০১৮ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৫৭৫৩ জন, পাস করেছে ৪৯৩৫ জন, ফেল করেছে ৮১৮ জন, এ+ পেয়েছে ১২৬৩ জন, শতকরা পাস করেছে ৮৫.৭৮%, শতকরা এ+ পেয়েছে ২১.৯৫ %।

## আরও দেখুন
* ময়মনসিংহ সরকারি পলিটেকনিক ইনস্টিটিউট
* বাংলাদেশের সাবেক সরকারি কমার্শিয়াল ইনস্টিটিউটের তালিকা

## তথ্যসূত্র

## বহিঃসংযোগ

* 

বিষয়শ্রেণী:ময়মনসিংহ জেলার মহাবিদ্যালয়
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:ময়মনসিংহ শিক্ষা বোর্ডের অন্তর্ভুক্ত কলেজ
পাবনা সরকারি কলেজ

**পাবনা সরকারি কলেজ** (পূর্বনাম: **গভঃ কমার্শিয়াল ইনস্টিটিউট, পাবনা**) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি পাবনা জেলা সদরে অবস্থিত। ব্যবসায় শিক্ষার ক্ষেত্রে বৃহত্তর পাবনা অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।

## প্রতিষ্ঠার ইতিহাস
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে *গভ. কমার্শিয়াল ইনস্টিটিউট* স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।

## শিক্ষা কার্যক্রম
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালিত হচ্ছিল। ২০১৬ সালে এক সরকারি প্রজ্ঞাপনের মাধ্যমে কলেজটি  পাবনা সরকারি কলেজ নামকরণ করা হয়। বর্তমানে কলেজটিতে মাধ্যমিক ও উচ্চমাধ্যমিক শিক্ষাবোর্ড, রাজশাহীর অধীনে বিজ্ঞান, মানবিক ও ব্যবসায় শিক্ষা বিভাগে প্রায় ১৫০০ জন শিক্ষার্থী পড়াশোনা করছে।
## উল্লেখযোগ্য ছাত্রছাত্রী
* শাহানাজ খুশি

## আরও দেখুন
* বাংলাদেশের সাবেক সরকারি কমার্শিয়াল ইনস্টিটিউটের তালিকা।

## তথ্যসূত্র

## বহিঃসংযোগ

* 

বিষয়শ্রেণী:পাবনার বিশ্ববিদ্যালয় ও মহাবিদ্যালয়
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
খুলনা সরকারি কলেজ

**খুলনা সরকারি কলেজ** বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি খুলনা বিভাগীয় সদরে অবস্থিত। ২০২৫ সালের ২৯ জুলাই বাংলাদেশের অন্তর্বর্তীকালীন সরকার, কলেজটির নাম সরকারি জয়বাংলা কলেজ, খুলনা থেকে খুলনা সরকারি কলেজ, খুলনা নামে পরিবর্তন করেন।

## প্রতিষ্ঠার ইতিহাস
ব্যবসায় শিক্ষার শিক্ষাপ্রতিষ্ঠান হিসেবে স্থাপিতক্ষেত্রে বৃহত্তর খুলনা অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৮ সালে প্রতিষ্ঠিত হয়। পরবর্তীতে, ১৬ সেপ্টেম্বর ২০১৯ তারিখে  শিক্ষা মন্ত্রণালয়ের  হতে প্রজ্ঞাপন জারির মাধ্যমে কলেজের নাম **খুলনা সরকারি কলেজ** হতে **সরকারি জয়বাংলা কলেজ, খুলনা**-তে পরিবর্তন করা হয়।  ২০২৫ সালের ২৯ জুলাই, বাংলাদেশের অন্তর্বর্তীকালীন সরকার কলেজটির পুরানো নাম **খুলনা সরকারি কলেজ** নামান্তর করেন। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
 
## শিক্ষা কার্যক্রম
এই প্রতিষ্ঠানটি মাধ্যমিক ও উচ্চ মাধ্যমিক শিক্ষা বোর্ড, যশোর এর অধিনে পরিচালিত হয়। শুধুমাত্র একাদশ-দ্বাদশ শ্রেনীর শিক্ষা কার্যক্রম চালু থাকায় শিক্ষার্থীদের পড়াশোনা জড়ালো করা হয়। বিজ্ঞান, মানবিক ও ব্যবসায় শিক্ষা এই তিনটি গ্রুপভিত্তিক ক্লাস নিয়মিত হয়।

এই প্রতিষ্ঠানটির একটি একাডেমিক ভবন রয়েছে।

চিত্র:KGC Academic Building.jpg

এই কলেজে ভর্তি যোগ্যতা জিপিএ ৪.০০। এস.এস.সি পরীক্ষার ফলাফলের ভিত্তিতে ভর্তি যোগ্যতা নির্ধারণ করা হয়। পাঠ দানের পাশাপাশি সহশিক্ষা, বির্তক প্রতিযোগিতা, বিএনসিসি, বিজ্ঞান ক্লাব ইত্যাদি ধরনের কার্যক্রম চালু আছে। 

## সম্পর্কে
কারিগরি ও ব্যবসায় শিক্ষা সম্প্রসারণের লক্ষ্যে খুলনা শহরের প্রাণকেন্দ্রে বিগত ১৯৬৮খ্রি. খুলনা সরকারি কমার্শিয়াল ইনস্টিটিউট নামে প্রতিষ্ঠানটি যাত্রা শুরু করে। ১২.০৫.২০১৬ খ্রি. তারিখে শিক্ষামন্ত্রণালয়ের এক প্রজ্ঞাপন জারির মাধ্যমে কলেজটিকে সাধারণ কলেজে রূপান্তর করে। তখন কলেজটির নামকরণ করা হয় *খুলনা সরকারি কলেজ, [[খুলনা]]* । অতঃপর বিজ্ঞান, মানবিক ও ব্যবসায় শিক্ষা শাখায় উচ্চ মাধ্যমিক শ্রেণিতে পাঠদান কার্যক্রম শুরু হয়। বিভিন্ন রকম জটিলতার সৃষ্টি হয় এবং কলেজটির নাম পরিবর্তন করা অনিবার্য হয়ে পড়ে। কলেজের শিক্ষক পরিষদের সভায় মহান মুক্তিযুদ্ধের জয় বাংলা কে সংযোজননের মধ্য দিয়ে সরকারি জয়বাংলা কলেজ, খুলনা নামকরণের প্রস্তাব সর্বসম্মতিক্রমে গৃহীত হয়। সরকারি জয়বাংলা কলেজ, খুলনা  হিসাবে বিগত ১৮.১২.২০১৯ খ্রি। প্রজ্ঞাপন জারি করে। পরবর্তীতে ২০২৫ সালে ২৯ জুলাই বাংলাদেশের শিক্ষা মন্ত্রণালয় থেকে প্রজ্ঞাপন জারি করে পুনরায় **খুলনা সরকারি কলেজ, খুলনা** নামে।

## বহিঃসংযোগ
*খুলনা সরকারি কলেজের অফিশিয়াল ওয়েব সাইট 
*যশোর বোর্ডে খুলনা সরকারি কলেজ
## তথ্যসূত্র

 

বিষয়শ্রেণী:খুলনার বিশ্ববিদ্যালয় ও কলেজ
বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
বিষয়শ্রেণী:বিএনসিসি-এর সুন্দরবন রেজিমেন্টের ইউনিট
বগুড়া সরকারি কলেজ

**বগুড়া সরকারি কলেজ** (পূর্বনাম: **গভঃ কমার্শিয়াল ইনস্টিটিউট, বগুড়া**) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি বগুড়া জেলা সদরে অবস্থিত। এটি বগুড়া শহরের প্রাণকেন্দ্র সাতমাথায় শেরপুর রোডে অবস্থিত। এই কলেজটিতে একাদশ ও দ্বাদশ শ্রেণিতে বিজ্ঞান,মানবিক ও ব্যবসায় শিক্ষা শাখায় পাঠদান করা হয়।

## প্রতিষ্ঠার ইতিহাস
বগুড়া জেলা সদরের প্রাণকেন্দ্র সাতমাথায় অবস্থিত বগুড়া সরকারি কলেজ। প্রতিষ্ঠানটি মূলত ব্রিটিশ সাম্রাজ্য কাল থেকে যাত্রা শুরু করে। তখন এর নাম ছিল এডওয়ার্ড ইন্ডাস্ট্রিয়াল স্কুল। সেসময় এখানে মূলত বিভিন্ন হাতের কাজ শেখানো হতো। পরবর্তীতে তৎকালীন পাকিস্তান সরকার ১৯৬৫ সাল থেকে এটি গভঃ কমার্শিয়াল ইন্সটিটিউট হিসেবে কারিগরি শিক্ষা পরিদপ্তরের নিয়ন্ত্রণে পরিচালনা শুরু করে। তখন থেকে এই প্রতিষ্ঠানে বগুড়া পলিটেকনিক ইন্সটিটিউট এর অধীনে ২ (দুই) বছর মেয়াদী ডিপ্লোমা ইন কমার্স কোর্স চালু হয়। শিক্ষা মন্ত্রণালয়ের নির্দেশে ১৯৮১ সালে প্রতিষ্ঠানটি বগুড়া পলিটেকনিক ইন্সটিটিউট থেকে পৃথক হয়ে বগুড়া গভঃ কমার্শিয়াল ইন্সটিটিউট হিসেবে যাত্রা শুরু করে। পরবর্তীতে ১৯৮৪ সালে দেশের সকল কমার্শিয়াল ইন্সটিটিউটকে বাংলাদেশ কারিগরি শিক্ষা বোর্ড থেকে পৃথক করে মাধ্যমিক ও উচ্চ মাধ্যমিক শিক্ষা বোর্ড, ঢাকা এর অধীনস্থ করা হয় তখন ডিপ্লোমা ইন কমার্স কোর্সের নাম পরিবর্তন করে ডিপ্লোমা ইন বিজনেস স্টাডিজ রাখা হয়। তখন সেখানে হিসাববিজ্ঞান ও সাচিবিক বিদ্যা (বাংলা) বিভাগে ছাত্র-ছাত্রী অধ্যয়ন করতো। তবে প্রতিষ্ঠানটির সনাতন কোর্স সমূহ বর্তমান শিক্ষা ব্যবস্থার সাথে সামঞ্জস্যপূর্ণ না হওয়ায় ২০১৬ সালের ১২ই মে শিক্ষা মন্ত্রণালয়ের আদেশে দেশের পুরাতন ১৬ টি গভঃ কমার্শিয়াল ইন্সটিটিউটকে যুগোপযোগী করার উদ্দেশ্যে নাম পরিবর্তন করার সুপারিশ করা হয়। তখন বগুড়া গভঃ কমার্শিয়াল ইন্সটিটিউটের নাম পরিবর্তন করে বগুড়া সরকারি কলেজ করা হয় এবং একে মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনস্থ করা হয়। ২০১৬-১৭ শিক্ষাবর্ষ থেকে একাদশ শ্রেণীতে বিজ্ঞান, মানবিক ও ব্যবসায় শিক্ষা শাখায় শিক্ষার্থী ভর্তি শুরু হয়।

## শিক্ষা কার্যক্রম
বর্তমানে এখানে বাংলা মাধ্যমে একাদশ ও দ্বাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় পাঠদান করা হচ্ছে।

## সহশিক্ষা কার্যক্রম
বর্তমানে কলেজটিতে রোভার স্কাউট, ডিবেট ক্লাব, বিজ্ঞান ক্লাব, সাংস্কৃতিক ক্লাব ও সততা সংঘের কার্যক্রম চলমান আছে।

## তথ্যসূত্র

## বহিঃসংযোগ
* 

বিষয়শ্রেণী:বগুড়া জেলার মহাবিদ্যালয়
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
রংপুর সরকারি সিটি কলেজ

**রংপুর সরকারি সিটি কলেজ** (পূর্বনাম: গভঃ কমার্শিয়াল ইনস্টিটিউট, রংপুর) বাংলাদেশের রংপুর শহরে অবস্থিত একটি উচ্চ মাধ্যমিক শিক্ষাপ্রতিষ্ঠান । ব্যবসায় শিক্ষার ক্ষেত্রে বৃহত্তর রংপুর অঞ্চলে সরকারি পর্যায়ে পরিচালিত প্রতিষ্ঠান হিসেবে ১৯৬৬ সালে প্রতিষ্ঠিত হয়। ২০১৬ সাল থেকে এখানে শুধুমাত্র উচ্চ মাধ্যমিক স্তরে বিজ্ঞান, মানবিক ও বাণিজ্য বিভাগে শিক্ষা প্রদান করা হয়। ২০২৪ সালের তথ্যানুযায়ী, বর্তমানে মোট ১৪০৩ জন শিক্ষার্থী অধ্যায়নরত আছে।

## ইতিহাস
থাম্ব|রংপুর সরকারি সিটি কলেজের শহীদ মিনার ও মূল ভবন
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়।

## শিক্ষা কার্যক্রম
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করানো হতো। বর্তমানে এখানে শুধুমাত্র উচ্চমাধ্যমিক স্তরে শিক্ষাপ্রদান করা হয়। শিক্ষা মন্ত্রণালয়ের একাদশ শ্রেণির ভর্তি নীতিমালা অনুযায়ী অনলাইনে আবেদনের মাধ্যমে ভর্তি প্রক্রিয়া সম্পূর্ণ হয়। বিজ্ঞান বিভাগ ভর্তির জন্য এসএসসি পরীক্ষায় কমপক্ষে জিপিএ ৫ এবং মানবিক ও বাণিজ্য বিভাগের জন্য জিপিএ ৪ প্রয়োজন হয়।

### উচ্চমাধ্যমিক

* বিজ্ঞান - আসন: ২০০ টি
* মানবিক - আসন: ৩৪০ টি
* বাণিজ্য - আসন: ২০০ টি

## ফলাফল
২০১৮ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৪৩২২ জন শিক্ষার্থী, এর মধ্যে পাস করেছে ৩৬১০ জন, ফেল করেছে ৭১২ জন, এ+ পেয়েছে ৭৩৯ জন, শতকরা পাস করেছে ৮৩.৫৩% এবং শতকরা এ+ পেয়েছে ১৭.১০%।

## আরো দেখুন
* কারমাইকেল কলেজ
* রংপুর সরকারি কলেজ
* সরকারি বেগম রোকেয়া কলেজ
* বাংলাদেশের সাবেক সরকারি কমার্শিয়াল ইনস্টিটিউটের তালিকা

## তথ্যসূত্র

## বহিঃসংযোগ
* 

বিষয়শ্রেণী:রংপুর জেলার মহাবিদ্যালয়
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
কিগালি

**কিগালি হল** রুয়ান্ডার রাজধানী ও বৃহত্তম শহর। এটি রাষ্ট্রের ভৌগোলিক কেন্দ্রে অবস্থিত। ১৯৬২ সালে রুয়ান্ডার স্বাধীনতার পর রাজধানী হওয়ার পর থেকে শহরটি দেশটির সাংস্কৃতিক, অর্থনৈতিক ও পরিবহন কেন্দ্রবিন্দুতে পরিণত হয়েছে। রুয়ান্ডার রাষ্ট্রপতির প্রধান বাসভবন এবং অফিস, সরকার মন্ত্রণালয়গুলো শহরের মধ্যে অবস্থিত। শহরের পৌর এলাকা প্রায় ৭০%।

## তথ্যসূত্র

## বহিঃসংযোগ

*Official Website of Kigali City

বিষয়শ্রেণী:রাজধানী
বিষয়শ্রেণী:আফ্রিকার রাজধানী
বিষয়শ্রেণী:আফ্রিকার শহর
মহুয়া বাংলা

**মহুয়া বাংলা**  ছিল বাংলা ভাষায় সম্প্রচারিত একটি সাধারণ বিনোদনমূলক চ্যানেল, যেটি মহুয়া মিডিয়া প্রাইভেট লিমিটেড কর্তৃক পরিচালনা করা হত।

## চ্যানেলের ইতিহাস
মহুয়া মিডিয়া প্রাঃ লিমিটেড মালিকানাধীন ভোজপুরী চ্যানেলটি চালু করার পরে কলকাতায় মহুয়া বাংলা নাম নিয়ে নতুনভাবে বাংলা চ্যানেল চালু করা হয়। ২০১০ সালের ৯ জুলাই তারিখে কলকাতায় অফিসিয়ালি এমএমপিএল কর্তৃৃক একটি সংবাদ সম্মেলনের আয়োজন করে এবং এবং তাদের চ্যানেলের লোগো উন্মোচন করে চ্যানেলটি চালু করে দেওয়া হয়।

## আরও দেখুন
* স্টার জলসা
* বাংলাভিশন

## তথ্যসূত্র

## বহিঃসংযোগ
* অফিসিয়াল মহুয়া বাংলা ওয়েবসাইট

বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:ভারতের টেলিভিশন চ্যানেল
বিষয়শ্রেণী:বাংলা ভাষার টেলিভিশন চ্যানেল
বিষয়শ্রেণী:কলকাতার গণমাধ্যম
বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:কলকাতার টেলিভিশন স্টেশন
বিষয়শ্রেণী:২০১০-এ পশ্চিমবঙ্গে প্রতিষ্ঠিত
বিষয়শ্রেণী:ভারতের বিলুপ্ত টেলিভিশন চ্যানেল
কেন্দ্রীয় আফ্রিকার সময়

**কেন্দ্রীয় আফ্রিকার সময়**, বা **সিএটি**, মধ্য ও দক্ষিণ আফ্রিকায় ব্যবহৃত একটি সময় অঞ্চল। কেন্দ্রীয় আফ্রিকার সময় স্থানাংকিত আন্তর্জাতিক সময়ের (ইউটিসি+০২:০০) চেয়ে দুই ঘণ্টা এগিয়ে, যা সন্নিহিত দক্ষিণ আফ্রিকা মান সময় এবং পূর্ব ইউরোপীয় সময়-এর সমান।

এই সময় অঞ্চল মূলত নিরক্ষীয় অঞ্চলে অবস্থিত, তাই সারা বছরে দিনের দৈর্ঘ্যের তেমন কোনো উল্লেখযোগ্য পরিবর্তন হয়না। এর জন্য দিবালোক সংরক্ষণ সময় পালন করা হয় না।

কেন্দ্রীয় আফ্রিকার সময় নিম্নলিখিত দেশের দ্বারা ব্যবহৃত হয়:

* 
* 
*  (পূর্বাঞ্চল)
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:সময় অঞ্চল
ফুলবাড়ী ইউনিয়ন, গোলাপগঞ্জ

**ফুলবাড়ী ইউনিয়ন** বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।

## ইতিহাস
ফুলবাড়ী ইউনিয়ন কাউন্সিল প্রতিষ্ঠিত হয় ১৯৬০ খ্রিষ্টাব্দে। স্বাধীনতা উত্তরকালে রাষ্ট্রপতির আদেশ নম্বার ০৭/১৯৭২ অনুযায়ী ইউনিয়ন কাউন্সিল বাতিল করা হয়। ইউনিয়ন কাউন্সিল নাম বাতিল করে নামকরণ করা হয় ইউনিয়ন পঞ্চায়েত এবং প্রশাসক নিয়োগ করা হয়। পরবর্তী সময়ে রাষ্ট্রপতির আদেশ ২২/১৯৭৩ অনুযায়ী ফুলবাড়ী ইউনিয়ন পঞ্চায়েতের নাম পরিবর্তন করে নামকরণ করা হয় ফুলবাড়ী ইউনিয়ন পরিষদ।

## অবস্থান ও সীমানা
৩নং ফুলবাড়ী ইউনিয়ন পরিষদের উত্তরে বাঘা ইউনিয়ন দক্ষিণে লক্ষীপাশা ইউনিয়ন পুর্বে গোলাপগঞ্জ পৌরসভা পশ্চিমে কুচাই ইউনিয়ন। মোট ভোটার সংখ্যা ১৭৩৭৬জন। 

## ওয়ার্ডভিত্তিক জনসংখ্যা

## দর্শনীয় স্থান
*ড্রিমল্যান্ড পার্ক
*বটরবাড়ি মন্দির

## উল্লেখযোগ্য ব্যক্তিত্ব
*জিএন ফখর উদ্দিন চৌধুরী, বীর প্রতীক 
*আব্দুল মতিন চৌধুরী, শায়েখে ফুলবাড়ি, (মরহুম)।
*প্রিন্সিপাল হাবিবুর রহমান, বাংলাদেশ খেলাফত মজলিসের আমীর। (১৯৪৯—২০১৮)
*ড. ছদরুদ্দিন আহমদ চৌধুরী,(মরহুম) ভাষা সৈনিক,শাহজালাল বিশ্ববিদ্যালয়ের (১৯৮৯-১৯৯৩) ও ইন্টারন্যাশনাল ইউনিভার্সিটির (২০০১-২০১৬) ভাইস চ্যান্সেলর।

## নির্বাচিত চেয়ারম্যানগণের তালিকা
বর্তমান চেয়ারম্যান: **আব্দুল হানিফ খান ** 

## তথ্যসূত্র

## আরও দেখুন
* বাংলাদেশের উপজেলাসমূহ;
* বাংলাদেশের ইউনিয়ন;
* সিলেট জেলা;
* গোলাপগঞ্জ উপজেলা।

## বহিঃসংযোগ
* বাংলাপিডিয়া
* আমাদের সিলেট 
* ফুলবাড়ী ইউনিয়ন - জাতীয় তথ্য বাতায়ন।

বিষয়শ্রেণী:গোলাপগঞ্জ উপজেলার ইউনিয়ন
স্টক কাংরি

**স্টক কাংরি** উত্তর-পশ্চিম ভারতের লাদাখ অঞ্চলে হিমালয় পর্বতশ্রেণীর সর্বোচ্চ পর্বতশৃঙ্গ। স্টক কাংরি পর্বতশৃঙ্গ লাদাখের হেমিস জাতীয় পার্কের স্টক নামের গ্রামে অবস্থিত। লাদাখের রাজধানী লেহ থেকে এর দূরত্ব ১৫ কিলোমিটার। অধিক উচ্চতা সত্ত্বেও স্টক কাংরি ট্রেকার এবং শৌখিন পর্বতারোহীদের কাছে বেশ জনপ্রিয়। অনেক পর্বতারোহী অধিক উচ্চতাবিশিষ্ট পর্বত আরোহণের প্রথম অভিজ্ঞতা হিসেবে স্টক কাংরি পর্বতশৃঙ্গে আরোহণ করে।

জুলাই এবং আগস্টের শেষে এই পর্বতশৃঙ্গের উপরের অংশ বরফাবৃত থাকে না, তাছাড়া বছরের অধিকাংশ সময়েই তা বরফে ঢাকা থাকে। সবচেয়ে নিকটতম পথে এই পর্বতশৃঙ্গে আরোহণের জন্য স্টক উপত্যকার পথ ব্যবহৃত হয়। স্টক গ্রামের কাছে এই উপত্যকার অধিকাংশ জায়গা ২০১০ সালের আগস্টের বন্যাতে প্লাবিত হয়, এটি ছিল ২০১০ দশকের মধ্যে সবচেয়ে ধ্বংসাত্মক বন্যা।

স্টক কাংরি পর্বতশৃঙ্গতে শীতকালে সর্বপ্রথম আরোহণ করে ব্রিকটন কলেজের একটি দল। এই দলে তিনজন সদস্য ছিল।

## তথ্যসূত্র

## আরো পড়ুন
*Loram, C., 2004, Trekking in Ladakh (3rd Edition), India Trekking Guides, Trailblazer Publications, 304 p., .

## বহিঃসংযোগ
স্টক কাংরি ট্রেকিং

বিষয়শ্রেণী:জম্মু ও কাশ্মীরের পর্বত
বিষয়শ্রেণী:লাদাখের ভূগোল
র‌্যাম্বো (দ্ব্যর্থতা নিরসন)

**র‌্যাম্বো** দ্বারা বুঝায়:

## গণ-মাধ্যমে
* ''র‍্যাম্বো'' (চলচ্চিত্র ধারাবাহিক), সিলভেস্টার স্ট্যালোন অভিনীত চলচ্চিত্র, সাধারণত: মূল চরিত্রের নামানুসারে পরিচিত।
** জন র‍্যাম্বো, *র‍্যাম্বো* চলচ্চিত্র ধারাবাহিকের মূল চরিত্রের নাম, যা ডেভিড মোরেল রচিত *[[ফার্স্ট ব্লাড (উপন্যাস)|ফার্স্ট ব্লাড]]* উপন্যাস অনুসারে নির্মিত।
** *[[ফার্স্ট ব্লাড]]* (১৯৮২), ধারাবাহিকের প্রথম চলচ্চিত্র, *র‍্যাম্বো* নামেও পরিচিত।
** *[[র‍্যাম্বো ৩]]* (১৯৮৮), ধারাবাহিকের তৃতীয় চলচ্চিত্র। 
** ''র‍্যাম্বো'' (২০০৮-এর চলচ্চিত্র), ধারাবাহিকের চতুর্থ চলচ্চিত্র।
** ''র‌্যাম্বো'' (১৯৮৫-এর ভিডিও গেম), চলচ্চিত্র ধারাবাহিকের উপর ভিত্তি করে নির্মিত।
** ''র‌্যাম্বো'' (নাইনটেন্ডো এন্টারটেইনমেন্ট সিস্টেম গেম) চলচ্চিত্র ধারাবাহিকের উপর ভিত্তি করে নির্মিত।
** *[[র‌্যাম্বো: ভিডিও গেম]], ২০১৪ সালে নির্মিত একটি ভিডিও গেম।
* র‍্যাম্বো, *সিন্ডিকেট সেডিস্টস* (১৯৭৫) চলচ্চিত্রের মূল চরিত্রের নাম, যা *র‍্যাম্বো'স রিভেঞ্জ* নামেও পরিচিত।
* [[র‍্যাম্বো (২০১২-এর চলচ্চিত্র)|*র‍্যাম্বো* (২০১২-এর চলচ্চিত্র)]]।
* [[জন র‍্যাম্বো]], টিভি ধরারবাহিক *গেষ্ট হাউজ''-এর একটি চরিত্র।

## বাস্তব ব্যক্তিত্ত্ব
'র‍্যাম্বো' নাম যুক্ত ব্যক্তি
* পিটার গানার্সসন র‍্যাম্বো, যুক্তরাষ্ট্রে ১৭শ-শতকের সুইডিশ ইমিগ্রান্ট, 'র‍্যাম্বো' প্রজাতির আপেল পরিচিতকারী।
র‍্যাম্বো আপেল

থাম্ব|র‍্যাম্বো আপেল
**র‍্যাম্বো** আপেলের দুটি প্রজাতির নাম।

## র‍্যাম্বো
১৬৩৭ সালে ঔপনিবেশিক যুক্তরাষ্ট্রে নিউ সুইডেনের ক্যালমার নৈকেল এলাকায় অবতরণকারী সুইডেনের অভিবাসী পিটার গানার্সসন র‍্যাম্বো আপেলের এই **র‍্যাম্বো** নামক প্রজাতিটির পরিচিতি করান। 
 
**সামার র‍্যাম্বো** প্রজাতির আপেলের সাথে দ্ব্যর্থতা সৃষ্টি না ঘটানোর জন্য এই প্রজাতিটিকে **উইন্টার র‍্যাম্বো** নামেও ডাকা হয়।

## সামার র‍্যাম্বো
**সামার র‍্যাম্বো** প্রজাতিটির মূল এসেছে ফ্রান্স থেকে এবং **র‍্যাম্বো** প্রজাতিটির ন্যায় এটিও উত্তর আমেরিকাতে ঔপনিবেশিক যুগে পরিচিতি লাভ করে।

## তথ্যসূত্র


## বহি:সংযোগ
*পিটার গানার্সসন র‍্যাম্বো

## পুস্তকাবলী
* Beach, Spencer Ambrose. *Apples of New York*, 2vols, J.B. Lyon, 1905.
* Coxe, William.  *A view of the cultivation of fruit trees, and the management of orchards and cider*, 253pp, M. Carey and Son, 1817.
* Kalm, Pehr, 1716-1779.  *Peter Kalm's travels in North America; the America of 1750; the English version of 1770, rev. from the original Swedish and edited by Adolph B. Benson, with a translation of new material from Kalm's diary notes*, 797pp, Dover, 1966. NOTE: "The hitherto untranslated portion has been done into English by Miss Edith M. L. Carlborg and the present editor."

বিষয়শ্রেণী:আপেল
বিষয়শ্রেণী:আপেলের প্রজাতি
পিটার গানার্সসন র‍্যাম্বো

**পিটার গানার্সসন র‍্যাম্বো** (১৬১২ - ১৬৯৮) ছিলেন ঔপনিবেশিক যুক্তরাষ্ট্রের নিউ সুইডেনে বসবাসকারী একজন অভিবাসী, যিনি ছিলেন একজন কৃষক এবং গভর্নর'স কাউন্সিলে একজন বিচারক। তিনি ছিলেন সবচেয়ে দীর্ঘজীবী অভিবাসী এবং 'নিউ সুইডেনের স্থপতি' হিসাবে পরিচিত। স্চুইলকিল নদীর পার্শ্বস্থ র‍্যাম্বো'স রক তার পরিবারের নামানুসারে রাখা হয়েছে।

## আরও দেখুন

*আমেরিকায় সুইডিশ উপনিবেশ

## তথ্যসূত্র

## অন্যান্য উৎস
*Benson, Adolph B. and Naboth Hedin, eds. *Swedes in America, 1638-1938* (The Swedish American Tercentenary Association. New Haven, CT: Yale University Press. 1938) 

## বহিঃসংযোগ
*ঔপনিবেশের স্থপতি র‍্যাম্বো
*র‍্যাম্বোর পরিবার

বিষয়শ্রেণী:১৬১২-এ জন্ম
বিষয়শ্রেণী:১৬৯৮-এ মৃত্যু
বিষয়শ্রেণী:নিউ সুইডেনের মানুষ
বিষয়শ্রেণী:ফিলাডেলফিয়া, পেনিসেলভেনিয়া হতে আগত
বিষয়শ্রেণী:যুক্তরাষ্ট্রে সুইডিশ অভিবাসী
বিষয়শ্রেণী:১৭দশ শতাব্দীর সুইডিশ মানুষ
বিষয়শ্রেণী:ঔপনিবেশিক পেনিসেলভেনিয়ার মানুষ
বিষয়শ্রেণী:১৬১১-এ জন্ম
বাংলাদেশের রপ্তানি প্রক্রিয়াকরণ অঞ্চলের তালিকা

**রপ্তানি প্রক্রিয়াকরণ অঞ্চল** বা, **মুক্ত বাণিজ্য অঞ্চল** হচ্ছে এমন একটি বিশেষ অর্থনৈতিক অঞ্চল যেখানে শুল্ক কর্তৃপক্ষের কোনরূপ হস্তক্ষেপ ছাড়াই পণ্য অবতরণ, বহন, উৎপাদন বা পুন:সংযোজন ও পুন:রপ্তানি করা যায়। এই অঞ্চলগুলো সাধারণত বাণিজ্যের জন্য ভৌগলিকভাবে সুবিধাজনক স্থান, যেমন: সমুদ্রবন্দর, বিমানবন্দর, জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কয়েকটি দেশ আলোচনার মাধ্যমে নিজেদের মধ্যকার বাণিজ্য বাধাসমূহ কমাতে বা দূর করতে সম্মত হয়েছে।

## তালিকা

* *বার্ষিক রপ্তানি* - ২০১৪-১৫ অর্থ-বছরের 'এপ্রিল' মাস পর্যন্ত।

## আরও দেখুন
* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ

## তথ্যসূত্র

## বহিঃসংযোগ
* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ-এর তথ্য বাতায়ন।

বিষয়শ্রেণী:বাংলাদেশের অর্থনীতি
বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল
রপ্তানি
ঈশ্বরদী রপ্তানি প্রক্রিয়াকরণ অঞ্চল

**ঈশ্বরদী রপ্তানি প্রক্রিয়াকরণ অঞ্চল** (সংক্ষেপে যেটি 'ঈশ্বরদী ইপিজেড', বা, 'পাবনা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের উত্তরাঞ্চলের শহর পাবনার অদূরে ঈশ্বরদী এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০১ খ্রিষ্টাব্দে স্থাপিত হয়। ৩০৯ একর এলাকার ওপর প্রতিষ্ঠিত এই ইপিজেডটি বাংলাদেশের ৩য় বৃহত্তম রপ্তানি প্রক্রিয়াকরণ এলাকা।

## অবস্থান
এই ইপিজেডটি ঢাকা শহর থেকে ২২০ কিলোমিটার দূরে পাবনা জেলার পাকশী এলাকার ঈশ্বরদীতে অবস্থিত। এটি ঈশ্বরদী বিমানবন্দর থেকে ১০.৬০ কিলোমিটার ও রাজশাহী বিমানবন্দর থেকে ১১০ কিলোমিটার এবং চট্টগ্রাম সমুদ্রবন্দর থেকে ৪৮৪ কিলোমিটার ও মংলা সমুদ্রবন্দর থেকে ২৮০ কিলোমিটার দূরত্বে অবস্থিত।

## প্রদত্ত সুযোগ-সুবিধা
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের মাধ্যমে পানি সরবরাহ ব্যবস্থা ও বিদ্যুতের জন্য ১১ কেভির একটি সাব স্টেশন রয়েছে; এছাড়াও এখানে পশ্চিমাঞ্চল গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।।

## শিল্প প্রতিষ্ঠান
এখানে কলকারখানাগুলোতে তিন ধরনের বিনিয়োগ আছে:
# শতভাগ বিদেশী পুজিঁ
# বিদেশী ও দেশী পুজিঁর যৌথ বিনিয়োগ এবং
# শতভাগ দেশীয় পুজিঁ।
এই ইপিজেডে সর্বমোট শিল্প-প্লটের সংখ্যা ২৯০ টি।

## উৎপাদিত পণ্য
এখানে উৎপাদিত পণ্যগুলো হচ্ছে:
* তৈরি পোশাক
* সোয়েটার
* খাদ্যদ্রব্য প্রক্রিয়াজাতকরণ প্রভৃতি।

## রপ্তানি
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঈশ্বরদী ইপিজেড থেকে মোট ৫৫.৭১ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঈশ্বরদী ইপিজেড থেকে রপ্তানি হয়েছে ৯৩.১৬ মিলিয়ন মার্কিন ডলারের পণ্য।

বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।

## আরও দেখুন
* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
* বাংলাদেশের রপ্তানি প্রক্রিয়াকরণ অঞ্চলের তালিকা

## তথ্যসূত্র

## বহিঃসংযোগ
* বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।

বিষয়শ্রেণী:পাবনা জেলা
বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল
বিষয়শ্রেণী:ঈশ্বরদী উপজেলা
মমতা কুলকার্নি

**মমতা কুলকার্নি** একজন বলিউড থেকে অবসর নেওয়া জনপ্রিয় চলচ্চিত্র অভিনেত্রী। মমতার বেশ কিছু বাণিজ্যিকভাবে সফলতা অর্জন করা চলচ্চিত্র রয়েছে; যেমন:  *[[আশিক আওয়ারা]]* (১৯৯৩), *[[ওয়াক্ত হামারা হ্যায়]]* (১৯৯৩), *[[ক্রান্তিবীর]]* (১৯৯৪), *[[করণ অর্জুন]]* (১৯৯৫), *[[সবসে বড়া খিলাড়ি]]* (১৯৯৫), *[[বাজি (১৯৯৫-এর চলচ্চিত্র)|বাজি]]* (১৯৯৫), চায়না গেট (১৯৯৮), *[[বেকাবু]]* (১৯৯৫), এবং *[[ছুপা রুস্তম: আ মিউজিক্যাল থ্রিলার]]* (২০০১)। ১৯৯৩ সালের *আশিক আওয়ারা* চলচ্চিত্রে অসাধারণ অভিনয়ের সুবাদে তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার লাভ করেন। উক্ত সুপারহিট চলচ্চিত্রে তিনি সাইফ আলী খানের সাথে জুটিবদ্ধ হয়েছিলেন। রাকেশ রোশন পরিচালিত তার অন্য আরেকটি ব্লকবাস্টার চলচ্চিত্র *করণ অর্জুন* (১৯৯৫)-এ তিনি সালমান খানের বিপরীতে অভিনয় করেন। তিনি *কাভি তুম কাভি হাম* চলচ্চিত্রে সর্বশেষ অভিনয়ের মাধ্যমে অভিনয় জীবন ত্যাগ করেন। ভারতের জনপ্রিয় টেলিভিশন অনুষ্ঠান বিগ বস ৭ এর প্রতিযোগী হিসেবে মমতাকে আমন্ত্রণ জানানো হলে তিনি তা প্রত্যাখ্যান করেন।

## ব্যক্তিগত জীবন
মমতা কুলকার্নি ১৯৭২ সালের ২০ এপ্রিল একটি মারাঠী পরিবারে জন্মগ্রহণ করেন।  তাদের দুই বোন মিথিলা ও মলিনা।

১৯৯৩ সালে স্টারডাস্ট ম্যাগাজিনে  টপলেস পেইন্টিং প্রকাশের পর তিনি বেশ বিতর্কিত হয়েছিলেন।
২০১৩ সালে তিনি বিক্রম গোস্বামীকে বিয়ে করেন।

## চলচ্চিত্রের তালিকা
### হিন্দি

### বাংলা
* *[[শেষ বংশধর]]*(২০০৩)
* *[[ভাগ্যদেবতা]]*(১৯৯৫)

### কন্নড
* *[[বিষ্ণু বিজয়া]]* (১৯৯৩)

### মালয়ালম
* *[[চান্দামামা]]* (১৯৯৯) –

### তামিল
* *[[নানবারগাল]]* (১৯৯১)

### তেলুগু
* *[[প্রেমাসিখারাম]]* (১৯৯২)
* *[[দাঙ্গা পুলিশ]]* (১৯৯১)

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ
*

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী‎
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:মুম্বইয়ের অভিনেত্রী
বিষয়শ্রেণী:মারাঠি ব্যক্তি
বিষয়শ্রেণী:শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার বিজয়ী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:মারাঠি অভিনেত্রী
কুমিল্লা রপ্তানি প্রক্রিয়াকরণ অঞ্চল

**কুমিল্লা রপ্তানি প্রক্রিয়াকরণ অঞ্চল** (সংক্ষেপে যেটি 'কুমিল্লা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের পূর্বাঞ্চলীয় শহর কুমিল্লার পুরাতন বিমান বন্দর এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০০ খ্রিষ্টাব্দে স্থাপিত হয়। ২৬৭.৪৬ একর এলাকার ওপর প্রতিষ্ঠিত এই ইপিজেডটি বাংলাদেশের ৪র্থ বৃহত্তম রপ্তানি প্রক্রিয়াকরণ এলাকা।

## প্রদত্ত সুযোগ-সুবিধা
এখানে একটি কেন্দ্রীয় বর্জ্য পরিশোধনাগার (সিইটিপি) রয়েছে যাতে রাসায়নিক এবং জৈবিক উভয় পদ্ধতিতে প্রতিদিন কমপক্ষে ১৫,০০০ ঘনমিটার বর্জ্য পরিশোধন করা যায়।

## প্রতিষ্ঠান
এই রপ্তানি প্রক্রিয়াকরণ অঞ্চলে মোট ২৩৯টি শিল্প প্লট রয়েছে, যার মধ্যে ৩৭টিতে উৎপাদন শুরু হয়েছে (১৯টি বিদেশি, ৮টি যৌথ এবং ১০টি দেশীয় মালিকানাধীন) যাতে চীন, জাপান, তাইওয়ান, দক্ষিণ কোরিয়া, মালয়েশিয়া, শ্রীলঙ্কা, ভারত, ব্রিটিশ ভার্জিন আইল্যান্ড, ইতালি, নেদারল্যান্ড, যুক্তরাজ্য, হংকং, মরিশাস, আয়ারল্যান্ড, ফ্রান্স, ইন্দোনেশিয়া, তুরস্ক, ওমান এবং বাংলাদেশের শিল্পোদ্যোক্তাগণ বিনিয়োগ করেছে; এবং ১৪টি শিল্প প্রতিষ্ঠান বাস্তবায়নাধীন রয়েছে।

## উৎপাদিত পণ্য
এখানে উৎপাদিত পণ্যের মধ্যে রয়েছে: 
* তৈরি পোশাক 
* জুতা 
* ইয়ার্ণ 
* ফেব্রিক্স 
* টেক্সটাইল ডাইজ ও অক্সিলিয়ারিস 
* গার্মেন্ট সামগ্রী 
* সোফা কাভার 
* ইলেকট্রনিক্স সামগ্রী 
* প্লাস্টিক পণ্য 
* মেডিসিন বক্স 
* আই প্যাচ 
* ক্যামেরা ব্যাগ 
* কম্পিউটার ব্যাগ 
* চুলের সামগ্রী ইত্যাদি।

## আরও দেখুন
* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
* বাংলাদেশের রপ্তানি প্রক্রিয়াকরণ অঞ্চলের তালিকা

## তথ্যসূত্র

## বহিঃসংযোগ
* বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।

বিষয়শ্রেণী:কুমিল্লা
বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল
বিষয়শ্রেণী:২০০০-এ বাংলাদেশে প্রতিষ্ঠিত
বডিলাইন

**বডিলাইন** ছিল একটি ক্রিকেটীয় কৌশল যা ইংল্যান্ড ক্রিকেট দল তাদের ১৯৩২-৩৩ সালের অস্ট্রেলিয়ায় অ্যাশেজ সফরের জন্য প্রনয়ণ করে; মূলত অস্ট্রেলিয়ার ডন ব্র্যাডম্যানের অসাধারণ ব্যাটিং দক্ষতাকে মোকাবিলা করার জন্য। এটি ফার্স্ট লেগ থিওরি বোলিং নামেও পরিচিত। বডিলাইন ছিল এমন একটি ডেলিভারি যেখানে ক্রিকেট বলকে লেগ স্ট্যাম্প এর লাইনে ব্যাটসম্যানের শরীর বরাবর ছোড়া হতো, এই আশায় যে বলটি ব্যাটের কোনা ছুয়ে লেগ সাইডের অর্ধাংশজুড়ে স্কয়ার লেগের পেছনে সারি বেধে দাড়ানো একাধিক ফিল্ডারদের যে কোন একজনের হাতে ধরা পড়বে। অনেকের বিবেচনায় এটি ছিল ভীতিকর ও শারীরিকভাবে হুমকি স্বরূপ, এবং যে খেলায় একসময় ভদ্র রীতিনীতি সাধারণভাবে প্রচলিত ছিল তার বিচারে একটি অনৈতিক কৌশল। যদিও খেলাটির বাণিজ্যিকীকরণ পরবর্তীকালে "যে কোন মূল্যে জয়" - এর নীতিকে চিরাচরিত খেলোয়াড়ি আদর্শের ওপর নিয়ে গেছে।

## তথ্যসূত্র

বিষয়শ্রেণী:ক্রিকেট
বিষয়শ্রেণী:১৯৩২-এ অস্ট্রেলীয় ক্রিকেট
বিষয়শ্রেণী:১৯৩২-এ ইংরেজ ক্রিকেট
বিষয়শ্রেণী:১৯৩৩-এ অস্ট্রেলীয় ক্রিকেট
বিষয়শ্রেণী:১৯৩৩-এ ইংরেজ ক্রিকেট
বিষয়শ্রেণী:বোলিং (ক্রিকেট)
বিষয়শ্রেণী:ক্রিকেটে বিতর্ক
বিষয়শ্রেণী:ডোনাল্ড ব্র্যাডম্যান
বিষয়শ্রেণী:ক্রিকেটে অধিনায়কত্ব ও কৌশল
জাতিসংঘ অছি পরিষদ

**জাতিসংঘ অছি পরিষদ** (, ), জাতিসংঘের একটি প্রধান অঙ্গসংস্থা, আস্থা অঞ্চলে তাদের বাসিন্দাদের সেরা স্বার্থে শাসিত হওয়া এবং আন্তর্জাতিক শান্তি ও নিরাপত্তা নিশ্চিত করতে সহায়তা প্রতিষ্ঠিত হয়। আস্থা অঞ্চল—তাদের অধিকাংশই সাবেক সম্মিলিত জাতিপুঞ্জের ম্যান্ডেট বা দ্বিতীয় বিশ্বযুদ্ধের শেষে পরাজিতদের কাছ থেকে নেয়া অঞ্চল—এখন এদের সবাই স্বায়ত্তশাসন বা স্বাধীনতা অর্জন করেছে, হয় পৃথক জাতি হিসাবে হিসাবে নতুবা প্রতিবেশী স্বাধীন দেশে যোগদানের মাধ্যমে। সর্বশেষ পালাউ, প্রশান্ত মহাসাগরের দ্বীপের আস্থা অঞ্চলের সাবেক অংশ, যা ১৯৯৪ সালের ডিসেম্বরে জাতিসংঘের একটি সদস্য রাষ্ট্র হয়ে ওঠে।

## টীকা

## তথ্যসূত্র

## বহিঃসংযোগ

* Homepage of the UN Trusteeship Council
* UN Decolonization page

*
সুহ্ম রাজ্য

**সুহ্ম** ছিল বাংলা অঞ্চলে অবস্থিত একটি প্রাচীন ভারতীয় রাজ্য। বর্তমান পশ্চিমবঙ্গ রাজ্যের বৃহত্তর মেদিনীপুর, হাওড়া এবং হুগলি জেলার অংশবিশেষ নিয়ে সুহ্ম রাজ্য গঠিত ছিল। এই রাজ্যের রাজধানী ছিল তাম্রলিপ্ত, যা বর্তমানে পশ্চিমবঙ্গের পূর্ব মেদিনীপুর জেলায় অবস্থিত। এই রাজ্য এবং তার প্রতিবেশী রাজ্যগুলো প্রসঙ্গে প্রাচীন ভারতীয় মহাকাব্য মহাভারতে উল্লেখ করা হয়েছে, যা বর্তমানে বাংলাদেশে এবং ভারতে অবস্থিত।

## মহাভারতে উল্লেখ
মহাভারত অনুযায়ী, অঙ্গ, বঙ্গ, কলিঙ্গ, পুণ্ড্র ও সুহ্ম - এই পাঁচটি পূর্বাঞ্চলীয় রাজ্যের প্রতিষ্ঠাতারা একই বংশের সন্তান ছিলেন। তারা রাজা বলির, গৌতম দিরঘাতামাস নামে এক ঋষির ঘরে জন্মগ্রহণ করেন যিনি গিরিভরাজার নিকটবর্ত মগধ এ বাস করতেন, পালিত পুত্র ছিলেন।

## আরও দেখুন
* বাংলাদেশ
*প্রাচীন ভারতের রাজ্যসমূহ
* বঙ্গ
* পশ্চিমবঙ্গ

## পাদটীকা
*Mahabharata of Krishna Dwaipayana Vyasa, translated to English by Kisari Mohan Ganguli

## তথ্যসূত্র

বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলাদেশের ইতিহাস
বিষয়শ্রেণী:মহাভারতে উল্লিখিত রাজ্য
বিষয়শ্রেণী:মহাভারতের রাজ্য
পুরুষ সমকামী সাহিত্য

**পুরুষ সমকামী সাহিত্য** বলতে এলজিবিটি সম্প্রদায়ের জন্য সৃষ্ট বা উক্ত সম্প্রদায়ের দ্বারা সৃষ্টি সাহিত্যকে বোঝায়। এই সাহিত্যের চরিত্র, প্লট বা বিষয়ববস্তু পুরুষ সমকামিতাকে চিত্রিত করে।

## আরও দেখুন
*নারী সমকামী সাহিত্য

## পাদটীকা

## আরও পড়ুন
**Pages Passed from Hand to Hand: The Hidden Tradition of Homosexual Literature in English from 1748 to 1914* edited and with an introduction by Mark Mitchell and David Leavitt, Chatto & Windus 1998
**Homosexuality in Literature, 1890–1930* by Jeffrey Mayers, Athlone, 1977
**A History of Gay Literature: The Male Tradition* by Gregory Woods, Yale University Press, 1999
**Gaiety Transfigured: Gay Self-Representation in American Literature* edited by David Bergman, University of Wisconsin Press, 1991
**Beyond Sex and Romance?: The Politics of Contemporary Lesbian Fiction* edited by Elaine Hutton, Women's Press, 1998.
**Lesbian and Gay Writing: An Anthology of Critical Essays* edited by Mark Lilly, Macmillan, 1990
**Love Between Men in English Literature* by Paul Hammond, Macmillan, 1996
**The Homosexual as Hero in Contemporary Fiction* by Stephen Adams, Vision, 1980
**The Penguin Book of Homosexual Verse* edited by Stephen Coote, Penguin, 1983
**Essays on Gay Literature* edited by Stuart Kellogg, Harrington Park Press, 1983
*http://www.jstor.org/stable/4309441 Spence, Alex.“Controversial Books in the Public Library: A Comparative Survey of Holdings of Gay-Related Children’s Picture Books.”  Library Quarterly 70(3) (July 2000): 335-379 (abstract)

## বহিঃসংযোগ
*Lambda Literary Foundation – Publishes the Lambda Book Report and the Lambda Literary Awards
*Blithe House Quarterly – online journal
*Encyclopedia of Gay, Lesbian, Bisexual, Transgender and Queer Culture on Gay Literature
*NuWine Press - Gay Christian Book Publisher featuring fresh perspectives on the Christian faith 
*Lodestar Quarterly — an Online Journal of the Finest Gay, Lesbian, and Queer Literature
*Lesbian Mysteries features Lesbian Mystery Novels
*Gay Authors Online LGBT Fiction Stories
*Gay's the Word UK LGBTQ Specialist Bookshop
*https://web.archive.org/web/20050314154442/http://www.glsen.org/cgi-bin/iowa/educator/library/record/27.html Annotated Bibliography of Children's Books With Gay and Lesbian Characters
*http://www.leewind.org Lists, summarizes, and offers reader reviews of Teen, Middle Grade, and Picture Books with Gay (GLBTQ) characters and themes.]
*http://ric.libguides.com/  LGBTQ Reserve Collection

বিষয়শ্রেণী:এলজিবিটিকিউ ইতিহাস
বিষয়শ্রেণী:সমকামী সাহিত্য
এলজিবিটি
বিষয়শ্রেণী:সমকামিতা
বিষয়শ্রেণী:সাহিত্য
বিষয়শ্রেণী:ইংরেজি সাহিত্য
বিষয়শ্রেণী:গে ইতিহাস
১৯৮৮-এর বাংলাদেশের বন্যা

**১৯৮৮-র বন্যা** ছিলো বাংলাদেশে সংঘটিত প্রলংকারী বন্যাগুলোর মধ্যে অন্যতম। আগস্ট-সেপ্টেম্বর মাস জুড়ে সংঘটিত এই বন্যায় দেশের প্রায় ৬০% এলাকা ডুবে যায় এবং স্থানভেদে এই বন্যাটি ১৫ থেকে ২০ দিন পর্যন্ত স্থায়ী ছিলো। এটি ছিলো এদেশের ইতিহাসে সবচেয়ে মারাত্মক ও ক্ষয়-ক্ষতিময় প্রাকৃতিক দুর্যোগ এবং বিশ্বব্যাপী গণ-মাধ্যমেও সেই সময় এই দুর্যোগটি সকলের দৃষ্টি আকর্ষণ করতে সক্ষম হয়।

এর পরের সবচেয়ে বড় বন্যা হয় ২০২২ সালে। 
বাংলাদেশ এর সিলেট বিভাগে এই বন্যা হয়।
সিলেট বিভাগের প্রায় ৮২% মানুষ আশ্রয় কেন্দ্রে অবস্থান করেন।
ক্ষয়ক্ষতির মাত্রাও অনেক বেশি ছিলো।

## সংগঠিত হওয়ার কারণ
এই প্রলংকারী বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের তিনটি প্রধান নদীর পানি প্রবাহ একই সময় ঘটায় নদীর বহন ক্ষমতার অতিরিক্ত পানি প্রবাহিত হয়।

## ক্ষয়-ক্ষতির পরিমাণ
এই বন্যায় বাংলাদেশের প্রায় ৮২,০০০ বর্গ কিমি (সমগ্র দেশের ৬০% এরও অধিক) এলাকা সরাসরি ক্ষতিগ্রস্ত হয়।

## পরবর্তী পুনর্বাসন প্রক্রিয়া

* ১৯৮৬ সালে পানি সম্পদ মন্ত্রণালয়ের অধীনে গঠিত সারফেস ওয়াটার সিমুলেশন মডেলিং প্রোগ্রাম (SWSMP) ১৯৮৮-র ভয়াবহ বন্যার পরিপ্রেক্ষিতে DHI এর কারিগরী নির্দেশনায় সারফেস ওয়াটার মডেলিং সেন্টার (SWMC) নামে পেশাদারী ইন্সটিটিউট হিসাবে প্রতিষ্ঠিত হয়; যা ২০০২ সালে ১ আগস্ট থেকে ইন্সটিটিউট অব ওয়াটার মডেলিং (iwm) নামে পরিচিতি লাভ করে।
* ১৯৮৮ সালের ভয়াবহ ও দীর্ঘস্থায়ী বন্যার পরে বাংলাদেশ সরকার বন্যার কারণ নির্ণয় ও প্রতিকারের জন্য নেয়া ২৬টি বন্যা কর্মপরিকল্পনা (ফ্যাপ) সমীক্ষায় ইউএসএআইডি-এর কারিগরি সহায়তায় সম্পাদিত পরিবেশগত সমীক্ষা (ফ্যাপ ১৬) এবং ভৌগোলিক তথ্য পদ্ধতি (জিআইএস) সমীক্ষা (ফ্যাপ ১৯)-র মাধ্যমে প্রাপ্ত তথ্যের ভিত্তিতে পানি খাতে পরিবেশগত প্রভাব নিরূপণের জন্য একটি নির্দেশিকা তৈরি করা হয়, যা পরবর্তীতে 'ইজিআইএস প্রকল্প'-এ পরিণত হয় এবং নেদারল্যান্ড সরকারের কারিগরি সহায়তায় ২০০২ সালে 'সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস' (সিইজিআইএস) ট্রাস্ট হিসাবে প্রতিষ্ঠা লাভ করে।

## তথ্যসূত্র

১৯৮৮
বিষয়শ্রেণী:বাংলাদেশের প্রাকৃতিক দুর্যোগ
১৯৯৮-এর বাংলাদেশের বন্যা

**১৯৯৮-র বন্যা** ছিলো বাংলাদেশে সংঘটিত ভয়ংকর বন্যাগুলোর মধ্যে অন্যতম। দুই মাসের অধিককাল জুড়ে সংঘটিত এই বন্যায় দেশের প্রায় দুই তৃতীয়াংশ এলাকা ডুবে যায়।

## সংগঠিত হওয়ার কারণ
এই ভয়ংকর বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের প্রধান তিনটি নদীর পানি প্রবাহ একই সময় ঘটায় ও ব্যাক ওয়াটার এ্যাফেক্টের কারণে নদীর বহন ক্ষমতার অতিরিক্ত পানি প্রাহিত হয়।

## ক্ষয়-ক্ষতির পরিমাণ
সারাদেশের দুই- তৃতীয়াংশ ভূমি প্লাবিত হয়েছিল।

## পরবর্তী পুনর্বাসন প্রক্রিয়া

## তথ্যসূত্র

১৯৯৮
বিষয়শ্রেণী:বাংলাদেশের প্রাকৃতিক দুর্যোগ
বিষয়শ্রেণী:১৯৯৮-এ বাংলাদেশ
হামারি আধুরি কাহানী

**হামারি আধুরি কাহানী** (বাংলাঃ আমাদের অসমাপ্ত গল্প) বিশেষ ফিল্মস এবং ফক্স স্টার স্টুডিও ব্যানারের অধীনে মোহিত সুরি দ্বারা নির্দেশ এবং মহেশ ভাট দ্বারা নির্মিত একটি ভারতীয় রোমান্টিক চলচ্চিত্র। চলচ্চিত্রটিতে অভিনয় করেন ইমরান হাশমি, বিদ্যা বালান, এবং রাজকুমার রাও। চলচ্চিত্রটি মাহেশ ভাট এর বাবা, নানাভাই ভাট, শিরিন মোহাম্মদ আলী এবং তার মা এর প্রেম কাহিনী উপর ভিত্তি করে নির্মিত।

## পটভূমি
সিনেমার শুরুতে দেখা যায় এক মহিলা (বাসুধা) বাস থেকে নামলেন। বাস্তার জেলার ১৫ কি.মি. আগে। কিছু পথ হাটার পরেই নিচে পড়ে যায়। একটি বয়স্ক মানুষ (হরি) তার স্ত্রী হ্যালুসিনেশন সম্পর্কে সাইকোলজিস্ট দেখতে যান। সিনেমায় বাসুধা এর অতীত এবং তার ছেলে সম্পর্কে জানা সত্ত্বেও,আরাভ  তার প্রেমে পড়ে যায়। আর সেই সময় হরি (বাসুধার স্বামী) নিখোজ। হরি ফিরে আসার পর বাসুধা বিভ্রান্তে পড়ে যান, তিনি আসলেই কাকে চাছেন। একদিকে স্বামী আর একদিকে ভালোবাসার মানুষ। সিনেমার শেষে দেখা যায় আরাভ এবং বাসুধা মারা যায়, হরি তার স্ত্রীকে প্রচন্ড ভালোবাসেই যাচ্ছেন।

## চরিত্র রূপায়ন
* ইমরান হাশমি (আরাভ রুপারেল)
* বিদ্যা বালান (বাসুধা প্রসাদ)
* রাজকুমার রাও (হরি)
* সারা খান (নায়লা)
* মাধুরিমা তুলি (আভনী)

## গান
এই চলচ্চিত্রের সঙ্গীতায়োজন করেছেন অমি মিশ্র, জিৎ গাঙ্গুলি এবং মিথুন।

## আয়

একদিক থেকে ‘হামারি আধুরি কাহানি’ চলচ্চিত্রটিকে গড় সফল আর আরেক বিবেচনায় ব্যর্থ বলা যায়। প্রথমত চলচ্চিত্রটির আয় যেমন পূর্বাভাস দেয়া হয়েছিল তাই হয়েছে। কিন্তু কয়েকটি কারণে চলচ্চিত্রটি একক চলচ্চিত্রের সুবিধাটি আদায় করে নিতে পারেনি। এর অন্যতম যে ‘জুরাসিক ওয়ার্ল্ড’ তা বলার অপেক্ষা রাখে না। ইমরান হাশমি হাশমি আর বিদ্যা বালান অভিনীত ‘দ্য ডার্টি পিকচার’ (২০১১) ফিল্মটির মতো আয় (১৯০ কোটি রুপি) করতে না পারলেও তাদের শেষ ফিল্ম ‘ঘনচক্কর’-এর (২০১৩) পরিণতিও বরণ করতে হবে না ফিল্মটিকে। ৩০ কোটি রুপিতে নির্মিত শেষোল্লেখিত ফিল্মটি আয় করেছিল ৩৮ কোটি রুপি। মোহিত সুরির পরিচালনায় নির্মিত বলে ‘হামারি আধুরি কাহানি’কে নিয়ে দর্শক আর বোদ্ধাদের অনেক প্রত্যাশা ছিল। তা পূরণ হয়নি পুরোপুরি। বাড়াবাড়ি রকম মেলোড্রামার কারণে কাহিনীর বিস্তার ক্লান্তিকর মনে হতে পারে। প্রোমো দেখে কিন্তু সেভাবে এতোটা মেলোড্রামা থাকবে তা মনে হয়নি। মহেশ ভাট বিশেষ প্রডাকশনের ব্যানারে তার অভিজ্ঞতা থেকে ধার নিয়ে চলচ্চিত্রটি নির্মাণ করিয়েছেন।
## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:কলকাতায় ধারণকৃত চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতে ব্যভিচার সম্পর্কে চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:দুবাইয়ে ধারণকৃত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:ছত্তিশগড়ের পটভূমিতে চলচ্চিত্র
হিমু মামা

**হিমু মামা** জনপ্রিয় ঔপন্যাসিক হুমায়ূন আহমেদ এর বিশেষ চরিত্র 'হিমুকে' নিয়ে লেখা একটি উপন্যাস, যা ২০০৪ সালে 'অবসর প্রকাশনী' থেকে প্রকাশিত হয়।

## পটভূমি
হুমায়ুন আহমেদের সৃষ্ট একটি চরিত্র হচ্ছে 'হিমু'। শিরোনামে 'হিমু' কথাটি থাকলেও এই বইয়ে হিমু চরিত্রের উপস্থিতি নেই কোথাও। বইটির কাহিনী 'শুভ্র' নামের একটি ছেলেকে কেন্দ্র করে, যে 'হিমু' হওয়ার চেষ্টা করে এবং তা করতে গিয়ে বিভিন্ন মজার ঘটনা ঘটায়। শুভ্রের ভাগ্নে 'টগর' এসব ঘটনা ডায়েরিতে লিখে রাখে; আর এখানে থেকেই বইটির নাম দেয়া হয়েছে *হিমু মামা*।

## আরও দেখুন
* হিমু
* হুমায়ূন আহমেদের সৃষ্টিকর্ম

## তথ্যসূত্র

## বহিঃসংযোগ

* হিমু মামা, হুমায়ূন আহমেদ-সাহিত্য ডট কম

বিষয়শ্রেণী:২০০৪-এর বই
বিষয়শ্রেণী:২১শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:২০০৪-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হিমু সংক্রান্ত উপন্যাস
বিষয়শ্রেণী:হুমায়ূন আহমেদের উপন্যাস